  Майя Бывальцева 14 гурт сюресъёсты лэсьтозы Удмуртиын 2016-тӥ арын. Та нуналъёсы сюресчиос Алнаш ёросын ужаны кутскизы. Со сярысь ивортэ транспортъя но сюрес возёсъя министерстволэн пресс-службаез. 22-тӥ инвожое ӧри нырысетӥ объектъёсы вуылӥз. Али сюресчиос ужало Асан совхозтехникум — Сьӧд Ошмес, (Алнаш — Грак) — Сюрло но (Алнаш — Ӟатча) — Кузьымгурт трассаослэн люкетъёсазы, оглом кузьдалаез 6,3 иськем. Удысэтлэн пресс-службаез ивортэмъя, ёросъёслэн но поселениослэн кивалтӥсьёсыныз ӵош ӧри ужасьёсты ялан чакласа возёз. Со шугъяськонъёсты ӝог палэнтыны но калыклэсь куронъёссэ лыдэ басьтыны луонлык сётоз. Тодэ вайытом, 2016-тӥ арын Удмуртия гурт сюресъёслы 570 миллион манет басьтыны чакла. Федерал коньдэтысь вуэм 220 миллион манетсэ люкылӥзы ни. Матысь дыре Удмуртиысь транспортъя но сюрес возёсъя министерство сюресъёсты лэсьтон но выльдон понна элькунлы ватсаса 349 миллион 500 сюрс манет висъян сярысь тупанкылэз федерал центрын юнматыны оске. Соин валче эшшо 8 объектъёсты вуттыны кылдоз, нош оглом 55 иськем лэсьтэмын луоз. Тегъёс: Удмуртия гуртсюресъёс коньдэт тупатъянужъёс транспортъяносюресвозёсъяминистерство Алнаш  